eo eo ceb en lt eo lt it lt eo eo eo eo eo eo eo eo eo eo eo eo eo eo eo eo eo eo eo eo eo en eo eo eo eo eo es eo eo eo pt es eo eo eo en eo ru pt nl eo eo eo fr eo sv pt en eo eo eo en eo en eo en eo eo eo eo en eo en ia eo ceb eo es pt eo eo hbs_lat eo eo eo eo eo eo eo eo eo eo eo eo eo eo eo nl eo eo eo eo eo eo eo en eo eo eo tr it eo eo eo es
La revuo de UEA havos du redaktorojn – Libera Folio
de Redakcio je 2017-02-052017-02-05 en movado, UEA
Kiel novaj redaktoroj de la revuo Esperanto estas elektitaj la geedzoj Dima Ŝevĉenko kaj Anna Striganova. Tion decidis la estraro de UEA. La novaj redaktoroj starigos apartan retejon por la revuo.
Dima Ŝevĉenko kaj Anna Striganova, kun pupo farita de Anna.
La longdaŭra krizo de la oficiala organo de Universala Esperanto-Asocio ŝajnas iom post iom solviĝi.
Ĵus finfine aperis, post pli ol trimonata malfruo, la novembra numero de la revuo Esperanto, la lasta pri kiu respondecis Attila Kaszás, oficinta malpli ol jaron, kaj nun UEA trovis novajn redaktorojn.
Pro la amasiĝintaj problemoj la estraro de UEA en decembro 2016 transdonis la respondecon pri la revuo al estrarano Stefan MacGill kaj denove anoncis konkurson pri la redaktora posteno.
Kun helpo de aliaj aktivuloj MacGill sukcesis rapide kunmeti la decembran kaj januaran numerojn de la revuo, kaj komence de februaro aperis en la retejo de UEA ankaŭ la rekorde malfrua novembra numero.
La estraro de UEA laŭ gazetara komuniko intervjuis ankaŭ du aliajn bonajn kandidatojn antaŭ ol elekti Dima Ŝevĉenko kaj Anna Striganova.
– Ni estis tre impresitaj de la propono, per kiu Dima kaj Anna kandidatiĝis. Ili kune disponas pri granda gamo de kapabloj, ne nur pri la enhava redaktado, sed ankaŭ pri grafiko kaj enpaĝigo kaj pri la reteja flanko de la revuo. Tiu kombino de fortoj ŝajnas al ni tre promesplena, komentas la prezidanto de UEA, Mark Fettes, en la sama gazetara komuniko.
Dima Ŝevĉenko estas denaska esperantisto kaj doktoriĝas pri ĵurnalismo ĉe la Universitato de Amikeco inter la Popoloj en Moskvo. Anna Striganova doktoriĝas pri literaturo ĉe la sama universitato.
En Esperantujo ili estas konataj kiel la gvidantoj de la grava eldonejo Impeto, kiun fondis en 1992 la gepatroj de Dima, Aleksandr kaj Elena Ŝevĉenko (kune kun Dimitrij Perevalov).
De tiu tempo la eldonejo aperigis pli ol 300 librojn en Esperanto kaj la rusa lingvo. Post la forpaso de la fondintoj (Aleksandr en 2012, Elena en 2015), Dima Ŝevĉenko kaj Anna Striganova daŭrigas ilian laboron.
Laŭ la gazetara komuniko de UEA, la novaj redaktoroj transprenos la revuon ekde la aprila numero 2017. Kune kun la preparado de sia unua numero, ili planas krei modernan retejon de la revuo, kiu celos interagi kun la abonantoj kaj aŭtoroj, kiel ili proponis en sia kandidatiĝa letero.
– Tio plene kongruas kun niaj planoj por la evoluigo de UEA. Retaj servoj estas grava parto de nia strategio por kreskigi kaj aktivigi nian membraron, kaj ni vidas kernan rolon por la revuo kaj ĝia retejo. Ni antaŭĝojas kunlabori kun la novaj redaktoroj por realigi tiun vizion, komentas Mark Fettes en la gazetara komuniko.
Pli pri la temo:
UEA denove serĉas novan redaktoron
La nova redaktoro ne okupiĝos pri la reto
Alklaku por kunhavigi ĉe Twitter(Malfermiĝas en nova fenestro)
Alklaku por kunhavigi ĉe Facebook(Malfermiĝas en nova fenestro)
TEJO gratulis partianon de Berlusconi
Nova takso: 60.000 parolas Esperanton
Ordigi laŭ:   plej nova | plej malnova | plej populara
Kundividu ĉe TwitterKundividu ĉe Google
La romanon "Libazar' kaj Tero", verkitan de aŭtora geduopo, Rob Moerbeek nomis la "gelibro". Ĉi tiu estos do la gerevuo.
Kundividu ĉe TwitterKundividu ĉe Google
Miajn varmajn gratulojn!!! Kaj fruktodonan laboron, kiu tutcerte estas tre malfacila!
Kundividu ĉe TwitterKundividu ĉe Google
Varman gratulon al la novaj redaktoroj!
Kundividu ĉe TwitterKundividu ĉe Google
Dum TEJHA kunveno en Lillo mi proponis la redaktoran postenon al TEJHA- ano .
Mi ghojas, ke finfine mia sugesto plenumighis – prosperon al la duopo kaj nia movado!
Konvertilo por ĉapeligi iksojn
Serĉi en arkivo 2003-2016
Arkivoj Elekti monaton Junio 2017 Majo 2017 Aprilo 2017 Marto 2017 Februaro 2017 Januaro 2017 Decembro 2016 Novembro 2016 Oktobro 2016 Septembro 2016 Aŭgusto 2016 Julio 2016 Junio 2016 Majo 2016 Marto 2016 Februaro 2016
Entajpu vian retpoŝtadreson por aboni Liberan Folion kaj ricevi retpoŝte avizojn pri novaj artikoloj.
”UEA dediĉu malpli da tempo al komoj”
Ukrainiaj esperantistoj kunvenis ĉe la fronto
EU-komisionano faris paroladon en Esperanto
TEJO daŭre sen buĝeto sed baldaŭ sendependa
Dieter Rooke pri Biciklado kun mortintojDankon pro la tuja respondo. Efektive s-ro Blinkenberg ankau aperas en la fivort…
Jes jen Jens pri Biciklado kun mortintojhttp://www.liberafolio.org/arkivo/www.liberafolio.org/Members/jens_s_larsen/kiu-…
Gecxjo pri Ukrainiaj esperantistoj kunvenis ĉe la frontoCerte, endas ami sian landon, esti patrioto. "Ne estu fiera, ke amas sian landon…
Dieter Rooke pri Biciklado kun mortintojLa titolo ja estas tro shoka . "Biciklado kun mortintoj " Por mi estus ege pli i…
Dieter Rooke pri Ukrainiaj esperantistoj kunvenis ĉe la frontoKara Gecxjo , Ni esperantistoj devus rezisti la patriotan haladzon , kaj certe n…
Konstantin Balmont: aŭskulti la printempon
225 tagoj da informado
Malferma alvoko: TEJO dungas eksterrilatan oficiston
Malferma Alvoko: Gastigu TEJO-volontulon ekster Roterdamo
Esperantistoj helpas pli ol 40 afrikajn aktivulojn iri al IJK!
12 vizaĝoj de ugandaj virinoj
Strategia jaro por Tutmondaj Voĉoj
Vjetnamio: Kial oni ne starigu manĝbastonetojn en rizbovlon
Printempo en la aŭtuno. Rakonto pri dolĉe melankolia renkonto.
Se nenio alia estas indikita ĉe la koncerna artikolo, la tekstoj de Libera Folio
estas disponeblaj laŭ la permesilo Krea Komunaĵo Atribuite 4.0 Tutmonda.